HU Az Európai Unió Hivatalos Lapja L 258/12

A BIZOTTSÁG 978/2011/EU RENDELETE

(2011. október 3.)

a 396/2005/EK európai parlamenti és tanácsi rendelet II. és III. mellékletének a bizonyos termékekben, illetve azok felületén található acetamiprid, bifenil, kaptán, klórantraniliprol, ciflufenamid, cimoxanil, diklórprop-P, difenokonazol, dimetomorf, ditiokarbamátok, epoxikonazol, etefon, flutriafol, fluxapiroxád, izopirazam, propamokarb, piraklostrobin, pirimetanil és spirotetramát maradékanyag-határértékei tekintetében történő módosításáról

(EGT-vonatkozású szöveg)

AZ EURÓPAI BIZOTTSÁG,

tekintettel az Európai Unió működéséről szóló szerződésre,

tekintettel a növényi és állati eredetű élelmiszerekben és takarmányokban, illetve azok felületén található növényvédőszer-maradékok határértékéről, valamint a 91/414/EGK tanácsi irányelv módosításáról szóló, 2005. február 23-i 396/2005/EK európai parlamenti és tanácsi rendeletre (1) és különösen annak 14. cikke (1) bekezdésének a) pontjára,

mivel:

(1) Az acetamiprid, kaptán, ditiokarbamátok, etefon, piraklostrobin és pirimetanil tekintetében a 396/2005/EK rendelet II. melléklete és III. mellékletének B. része megállapította a maradékanyag-határértékeket (maximum residue levels, a továbbiakban: MRL-ek). A bifenil, klórantraniliprol, ciflufenamid, cimoxanil, diklórprop-P, difenokonazol, dimetomorf, epoxikonazol, flutriafol, izopirazam, propamokarb és spirotetramát tekintetében a 396/2005/EK rendelet III. mellékletének A. része állapította meg az MRL-eket. A fluxapiroxád tekintetében mindeddig a 396/2005/EK rendelet egyik melléklete sem állapított meg MRL-t, így az alapértelmezett 0,01 mg/kg értéket alkalmazták.

(2) A növényvédő szerek forgalomba hozataláról szóló, 1991. július 15-i 91/414/EGK tanácsi irányelv (2) szerinti, az acetamiprid hatóanyagot tartalmazó növényvédő szer szilván, sárgadinnyén, fügén, karfiolon, más virágjukért termesztett káposztaféléken (a brokkoli kivételével), salátán, endívián, rukolán, káposztafélék levelein és bimbóin, hüvelyes babon és borsón, hüvely nélküli borsón, articsókán, szárazbabon, szárazborsón, repcemagon és búzán való alkalmazásának engedélyezésére irányuló eljárás keretében a 396/2005/EK rendelet 6. cikke (1) bekezdésének megfelelően kérelmet nyújtottak be a jelenlegi MRL-ek módosításának céljából.

(3) A kaptán esetében a kajszibarackra, őszibarackra és szilvára vonatkozóan nyújtottak be ilyen kérelmet. A cimoxanil esetében a spenótra vonatkozóan nyújtottak be ilyen kérelmet. A klórantraniliprol esetében a karfiolra, egyéb virágjukért termesztett káposztafélékre és hüvelyes babra vonatkozóan nyújtottak be ilyen kérelmet. A diklórprop-P esetében a narancsra, valamint a vesére és májra vonatkozóan nyújtottak be ilyen kérelmet, figyelembe véve a hatóanyagnak egyes kérődzők takarmányozására szolgáló gabona- és fűféléken való jelenlegi alkalmazását. A ciflufenamid esetében az almára, körtére, bor- és csemegeszőlőre, uborkára, cukkinire és sárgadinnyére vonatkozóan nyújtottak be ilyen kérelmet. A difenokonazol esetében a répalevélre, articsókára, brokkolira, kardira és földieperre vonatkozóan nyújtottak be ilyen kérelmet. A dimetomorf esetében a narancsra, endíviára, zsázsára, közönséges borbálafűre, vörösmustárra, valamint káposztafélék leveleire és bimbóira vonatkozóan nyújtottak be ilyen kérelmet. A ditiokarbamát esetében a retekre vonatkozóan nyújtottak be ilyen kérelmet. Az epoxikonazol esetében egyes gabonafélékre, valamint vesére és tejre vonatkozóan nyújtottak be ilyen kérelmet, figyelembe véve a hatóanyagnak egyes kérődzők takarmányozására szolgáló gabonaféléken való alkalmazását. A spirotetramát esetében a fűszernövényekre vonatkozóan nyújtottak be ilyen kérelmet. A propamokarb esetében a póréhagymára, spenótra, hajtató cikóriára és galambbegysalátára vonatkozóan nyújtottak be ilyen kérelmet. A piraklostrobin esetében a citrusfélékre, földimogyoróra, gyapotmagra, lenmagra, mákszemre, szezámmagra, repcemagra, mustármagra, sáfrányos szeklicére, borágóra, magvas gomborkára, ricinusbabra, napraforgómagra és szójababra vonatkozóan nyújtottak be ilyen kérelmet. A pirimetanil esetében a salátára és endíviára vonatkozóan nyújtottak be ilyen kérelmet.

(4) A 396/2005/EK rendelet 6. cikke (2) és (4) bekezdésének megfelelően kérelmet nyújtottak be az acetamiprid esetében az almatermésűekre, bor- és csemegeszőlőre, földieperre, fürtös áfonyára, vöröshagymára, paradicsomra, padlizsánra, brokkolira, fejeskáposztára, spenótra, zellerre és a gyapotmagra vonatkozóan. Az acetamiprid Amerikai Egyesült Államokban e terményekre vonatkozóan engedélyezett alkalmazása magasabb maradékanyagszintet eredményez, mint a 396/2005/EK rendeletben megállapított MRL. Annak érdekében, hogy e termények behozatalát ne gátolják kereskedelmi akadályok, magasabb MRL-ek megállapítására van szükség.

(5) A klórantraniliprol esetében kérelmet nyújtottak be a Brazíliából és Dél-Afrikából származó narancsra, az Amerikai Egyesült Államokból származó bor- és csemegeszőlőre, valamint retekre, továbbá a Kanadából és az Amerikai Egyesült Államokból származó, félcserjén termő bogyósokra, fürtös áfonyára és tőzegáfonyára vonatkozó jelenlegi MRL emelése érdekében. Ugyanazon hatóanyagot illetően kérelmet nyújtottak be az Amerikai Egyesült Államokból behozott rizsre, kérődzőktől származó húsra, májra, vesére és tejre, valamint tojásra vonatkozó jelenlegi MRL emelésére, figyelembe véve e hatóanyagnak az említett állatok takarmányán való jelenlegi alkalmazását. A flutriafol esetében kérelmet nyújtottak be az Amerikai Egyesült Államokból származó szójababra vonatkozó jelenlegi MRL emelésére. Az izopirazam esetében kérelmet nyújtottak be a Közép-Amerikából származó banánra vonatkozó jelenlegi MRL emelésére. A fluxapiroxád esetében kérelmet nyújtottak be az Amerikai Egyesült Államokból, Kanadából és Brazíliából származó almatermésűekre, csonthéjasokra (cseresznyefélék, őszibarack, szilva, sárgabarack és nektarin), burgonyára, egyéb gyökérzöldségekre, hagymafélékre, csemegekukoricára, káposztafélékre, leveles zöldségekre, friss fűszernövényekre, hüvelyes és hüvely nélküli babra és borsóra, szárított hüvelyesekre, olajos magvakra, gabonafélékre (búza, tritikálé, rozs, árpa, zab, kukorica és cirok), cukorrépára, valamint zsírra, májra, tojásra és tejre vonatkozóan, figyelembe véve a hatóanyagnak az élelmezési célra tartott állatok takarmányozására használt gabonaféléken való alkalmazását. Annak érdekében, hogy e termények behozatalát ne gátolják kereskedelmi akadályok, valamennyi fenti esetben magasabb MRL megállapítására van szükség.

(6) Az etefont illetően a közelmúltban benyújtott adatok további értékelést tesznek szükségessé, és indokolttá teszik az étkezési olajbogyóra és gyapotmagra vonatkozó MRL-ek hatályának meghosszabbítását.

(7) A 396/2005/EK rendelet 8. cikkének megfelelően az érintett tagállamok értékelték a fent említett kérelmeket, majd az értékelő jelentéseket továbbították a Bizottságnak.

(8) A Bizottsághoz Németországból és az Európai Fűszerszövetségtől érkezett információk értelmében a szerecsendión és a szerecsendió-virágon több bifenil-maradékanyag fordul elő, mint a jelenlegi MRL. Németország kijelentette, hogy mivel a bifenil ismeretlen forrásokból mindenütt jelen van, nem lehetséges olyan szerecsendiót és szerecsendió-virágot termelni, amelyek megfelelnek a bifenil esetében megállapított MRL-nek. Németország a 396/2005/EK rendelet 6. cikke (3) bekezdésének megfelelően kérelmet nyújtott be az érintett MRL-ek módosításának céljából, és értékelő jelentést is benyújtott.

(9) Az Európai Élelmiszerbiztonsági Hatóság (a továbbiakban: Hatóság) megvizsgálta a kérelmeket és az értékelő jelentéseket, különösen a fogyasztókat és adott esetben az állatokat érintő kockázatokat, és indokolással ellátott véleményt adott ki a javasolt maradékanyag-határértékekről (3). Ezeket a véleményeket továbbította a Bizottságnak és a tagállamoknak, valamint hozzáférhetővé tette őket a nyilvánosság számára.

(10) A Hatóság az indokolással ellátott véleményekben megállapította, hogy az acetamiprid sárgadinnyén, valamint hüvelyes és hüvely nélküli borsón való alkalmazása tekintetében benyújtott adatok nem alkalmasak az MRL-ek módosítására irányuló kérelem alátámasztására. Az acetamiprid endívián való való alkalmazását illetően az értékelő jelentés javaslata alapján a Hatóság az MRL csökkentését javasolta az ArfD (akut referenciadózis) túllépésének elkerülése érdekében. A klórantraniliprolt illetően a Hatóság megállapította, hogy a narancson és rizsen való alkalmazása tekintetében benyújtott adatok nem alkalmasak az MRL-ek módosítására irányuló kérelem alátámasztására. A bor- és csemegeszőlő tekintetében a Hatóság megállapította, hogy a jelenlegi MRL-szintek megfelelnek a kérelmezett alkalmazásnak. A dimetomorf endívián való alkalmazását illetően a Hatóság azt állapította meg, hogy a rövid ideig tartó bevitel is túlzott veszéllyel jár az adott hatóanyag esetében, és azt javasolta, hogy az MRL maradjon változatlanul. A propamokarbot illetően a Hatóság megállapította, hogy a galambbegysalátán való alkalmazásáról benyújtott adatok nem alkalmasak az MRL-ek módosítására irányuló kérelem alátámasztására. A spenót és póréhagyma tekintetében a Hatóság azt állapította meg, hogy a rövid ideig tartó bevitel is túlzott veszéllyel jár az adott hatóanyag esetében, és azt javasolta, hogy az MRL maradjon változatlanul. A piraklostrobint illetően a Hatóság megállapította, hogy a grépfrúton, citromon, zöldcitromon és mandarinon való alkalmazásáról benyújtott adatok nem alkalmasak az MRL-ek módosítására irányuló kérelem alátámasztására. A napraforgómag és szójabab tekintetében a Hatóság megállapította, hogy a jelenlegi MRL-szintek megfelelnek a kérelmezett alkalmazásnak. A fluxapiroxádot illetően a Hatóság megállapította, hogy a cseresznyeféléken és gyapoton való alkalmazásról benyújtott adatok nem alkalmasak az MRL-ek módosítására irányuló kérelem alátámasztására. A burgonya tekintetében a Hatóság megállapította, hogy a jelenlegi MRL-szintek megfelelnek a kérelmezett alkalmazásnak.

(11) A többi kérelmet illetően a Hatóság indokolással ellátott véleményeiben arra a következtetésre jutott, hogy az adatokra vonatkozó valamennyi követelmény teljesült, és a kérelmezők által kért MRL-módosítások a fogyasztók biztonsága szempontjából elfogadhatók, 27 specifikus európai fogyasztói csoport fogyasztói expozíciójának vizsgálata alapján. A Hatóság figyelembe vette az anyagok toxikológiai tulajdonságaira vonatkozó legfrissebb információkat. Sem az említett hatóanyagokat esetlegesen tartalmazó élelmiszerek fogyasztásából következő, egész életen át tartó expozíció, sem az adott termények és termékek túlzott fogyasztása miatti, rövidtávú expozíció esetén nem merült fel a megengedhető napi bevitel (ADI) vagy az akut referenciadózis (ArfD) túllépésének kockázata.

(12) A Hatóság indokolással ellátott véleménye alapján és a tárgy szempontjából lényeges tényezőket figyelembe véve az MRL-ekkel kapcsolatos megfelelő módosítások megfelelnek a 396/2005/EK rendelet 14. cikke (2) bekezdésében megfogalmazott követelményeknek.

(13) A 396/2005/EK rendeletet ezért a fentieknek megfelelően módosítani kell.

(14) Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte azokat,

ELFOGADTA EZT A RENDELETET:

1. cikk

A 396/2005/EK rendelet II. és III. melléklete e rendelet mellékletének megfelelően módosul.

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2011. október 3-án. a Bizottság részéről az elnök José Manuel BARROSO

(1) HL L 70., 2005.3.16., 1. o.

(2) HL L 230., 1991.8.19., 1. o.

(3) Az EFSA tudományos jelentései a http://www.efsa.europa.eu oldalon olvashatók:

Az EFSA indokolással ellátott véleménye: Modification of the existing MRLs for acetamiprid in various commodities (Az acetamiprid különböző árucikkekre vonatkozó jelenlegi MRL-jének módosításáról). EFSA Journal 2010; 8(11):1898. [60. o.].

Az EFSA indokolással ellátott véleménye: Modification of the existing MRLs for acetamiprid in flowering brassica and figs (Az acetamiprid virágjukért termesztett káposztafélékre és fügére vonatkozó jelenlegi MRL-jének módosítása). EFSA Journal 2011; 9(5):2166. [27. o.].

Az EFSA indokolással ellátott véleménye: Modification of the existing MRLs for biphenyl in nutmeg and mace (A bifenil szerecsendióra és szerecsendió-virágra vonatkozó jelenlegi MRL-jének módosítása). EFSA Journal 2010; 9(5):2160. [26. o.].

Az EFSA indokolással ellátott véleménye: Modification of the existing MRLs for captan in certain stone fruits (A kaptán egyes csonthéjasokra vonatkozó jelenlegi MRL-jének módosításáról). EFSA Journal 2011; 9(4):2151. [31. o.].

Az EFSA indokolással ellátott véleménye: Modification of the existing MRLs for chlorantraniliprole in various crops and in products of animal origin (A klórantraniliprol egyes terményekre és állati eredetű termékekre vonatkozó jelenlegi MRL-jének módosításáról). EFSA Journal 2011; 9(3):2099. [45. o.].

Az EFSA indokolással ellátott véleménye: Modification of the existing MRLs for cyflufenamid in various crops (A flufenamid egyes terményekre vonatkozó jelenlegi MRL-jének módosításáról). EFSA Journal 2011; 9(5):1933. [35. o.].

Az EFSA indokolással ellátott véleménye: Modification of the existing MRL for cymoxanil in spinach (A cimoxanil spenótra vonatkozó jelenlegi MRL-jének módosításáról). EFSA Journal 2011; 9(3):2093. [26. o.].

Az EFSA indokolással ellátott véleménye: Modification of the existing MRL for dichlorprop-P in kidney, liver and oranges (A diklórprop-P vesére, májra és narancsra vonatkozó jelenlegi MRL-jének módosításáról). EFSA Journal 2011; 9(5):2155. [34. o.].

Az EFSA indokolással ellátott véleménye: Modification of the existing MRLs for difenoconazole in beet leaves (chard), globe artichokes, broccoli, cardoons and strawberries (A difenokonazol levél mángoldra, articsókára, brokkolira, kardira és földieperre vonatkozó jelenlegi MRL-jének módosításáról). EFSA Journal 2011; 9(5):2153. [32 o..].

Az EFSA indokolással ellátott véleménye: Modification of the existing MRLs for dimethomorph in various commodities (A dimetomorf különböző árucikkekre vonatkozó jelenlegi MRL-jének módosításáról). EFSA Journal 2011; 9(5):2165. [35. o.].

Az EFSA indokolással ellátott véleménye: Modification of the existing MRLs for dithiocarbamates (mancozeb) in radishes (A ditiokarbamátok retekre (mankozeb) vonatkozó jelenlegi MRL-jének módosításáról). EFSA Journal 2011; 9(3):2108. [28. o.].

Az EFSA indokolással ellátott véleménye: Modification of the existing MRL for epoxiconazole in various cereals (Az epoxikonazol különböző gabonafélékra vonatkozó jelenlegi MRL-jének módosításáról). EFSA Journal 2011; 9(3):2095. [33. o.].

Az EFSA indokolással ellátott véleménye: Modification of the existing MRL for flutriafole in soya bean (A flutriafol szójababra vonatkozó jelenlegi MRL-jének módosításáról). EFSA Journal 2010; 8(3):1587. [28. o.].

Az EFSA indokolással ellátott véleménye: Setting of new MRLs for fluxapyroxad (BAS 700 F) in various commodities of plant and animal origin (A fluxapiroxád (BAS 700 F) egyes növényi és állati eredetű árucikkekre vonatkozó új MRL-jének megállapításáról). EFSA Journal 2011; 9(6):2196. [68. o.].

Az EFSA indokolással ellátott véleménye: Modification of the existing MRL for isopyrazam in bananas. (Az izopirazam banánra vonatkozó jelenlegi MRL-jének módosításáról). EFSA Journal 2011; 9(4):2134. [29. o.].

Az EFSA indokolással ellátott véleménye: Modification of the existing MRLs for propamocarb in leek, spinach, witloof and lamb's lettuce (A propamokarb póréhagymára, spenótra, hajtató cikóriára és galambbegysalátára vonatkozó jelenlegi MRL-jének módosításáról). EFSA Journal 2011; 9(3):2094. [28. o.].

Az EFSA indokolással ellátott véleménye: Modification of the existing MRLs for pyraclostrobin in various crops (A piraklostrobin egyes terményekre vonatkozó jelenlegi MRL-jének módosításáról). EFSA Journal 2011; 9(3):2120. [41. o.].

Az EFSA indokolással ellátott véleménye: Modification of the existing MRLs for pyrimethanil in lettuce and scarole (A pirimetanil salátára és endíviára vonatkozó jelenlegi MRL-jének módosítása). EFSA Journal 2011; 9(4):2148. [24. o.].

Az EFSA indokolással ellátott véleménye: Modification of the existing MRLs for spirotetramat in herbs (A spirotetramát fűszernövényekre vonatkozó jelenlegi MRL-jének módosításáról). EFSA Journal 2011; 9(4):2132. [30. o.].